|  |
| --- |
| Dua Lipa |
|  
Lipa pasirodymu metu 2022 m. |
| Biografija |
| Gimė | 1995 m. rugpjūčio 22 d. (28 metai)Londonas, Jungtinė Karalystė |
| Žanrai | popmuzika, disko |
| Veikla | dainininkė, dainų autorė |
| Instrumentai | vokalas |
| Aktyvumo metai | 2014–dabar |
| Įrašų kompanija | Warner, Urban |

**Dua Lipa** (angl. ir alb. *Dua Lipa*, g. 1995 m. rugpjūčio 22 d.) – britų ir Kosovo albanų kilmės dainininkė, dainų autorė. Lipa yra mecosoprano vokalo savininkė ir daugelio muzikos apdovanojimų nominantė, pelniusi šešis „Brit Awards", tris „Grammy", du „MTV Europe Music", du „Billboard Music" bei vieną „American Music" apdovanojimus. Ji taip pat yra dukart patekusi į Gineso rekordų knygą už rekordinį parduotų bilietų solisto koncertui bei mėnesinių „Spotify" klausytojų skaičių. Jos muzikiniai įrašai „No Lie" bei „New Rules" „YouTube" yra surinkę virš 1 mlrd. peržiūrų.

Pradžioje dirbusi modeliu, atlikėja vėliau sudarė sutartį su „Warner Bros". Savo debiutinį albumą ji išleido 2017 m. kuris dainininkei muzikiniame sąraše „UK Albums Chart" pelnė trečiąją vietą. Šis albumas gavo pelnė pripažinimą ir pasauliniu mastu, atlikėjai 2018 m. pelnė „Brit Awards" britų moters solistės ir britų proveržio kategorijose.

2022 m. lapkričio mėn. 27 d. Tiranos rotušėje Albanijos prezidentas Baijdamas Begajus (*Bajram Begaj*) Dua Lipai suteikė Albanijos pilietybę už tai, kad savo muzika ir šlove pasaulyje populiarina Albaniją. Po ceremonijos dainininkė padėkojo prezidentui Begajui bei Tiranos merui Erionui Veljai (*Erion Veliaj*) „už šią garbę", o „Instagram" paskyroje pasidalino – „labai didžiuojuosi".

Ankstyvasis gyvenimas
---------------------

Dua Lipa gimė Hampstede, Londone ir yra vyriausias vaikas Lipų šeimoje. Jos mama Anesa (mergautinė pavardė – Redžia arba Rexha) bei tėvas Dukadžinas Lipa (*Dukagjin Lipa*) kilę iš Prištinos, Jugoslavijos (dabartinio Kosovo). Ji turi seserį vardu Rina bei brolį vardu Džinas (*Gjin*). Lipos šeima išpažįsta islamą.

Dua Lipos giminės šaknys siekia Pečą, Kosovą. Jos abu seneliai buvo istorikai. Jaunystėje atlikėja kūrybinio įkvėpimo sėmėsi iš savo pačios tėvo, kuris buvo pagrindinis vokalistas bei gitaristas kosoviečių roko grupėje „Oda". Baigęs muzikinę karjerą, dainininkės tėvas ir toliau grojo namuose, kur atlikdavo tiek savo, tiek kitų žymių atlikėjų dainas. Pati Dua Lipa pradėjo dainuoti būdama penkerių.

Lipa lankė Ficdžono pradinę mokyklą, kur griežė violončele. Kuomet ji sudalyvavo mokyklinio choro atrankoje, mokytoja tvirtino, kad „ji negali dainuoti". Būdama devynerių, mergaitė pradėjo lankyti savaitgalines dainavimo pamokas Silvijos teatro mokykloje. 2008 m. Kosovui paskelbus nepriklausomybę, Lipų šeima sugrįžo į Prištiną, kur atlikėja tęsė mokslus, mokėsi gimtosios albanų kalbos bei pradėjo rimtai svarstyti apie muzikinę karjerą.

Dainininkė į Londoną sugrįžo būdama penkiolikos metų. Hilo mergaičių vidurinėje mokykloje ji išlaikė A lygio egzaminus ir pratęsė neakivaizdinį mokymąsi Silvijos teatro mokykloje. Netrukus Dua Lipa pradėjo publikuoti savo pačios vaizdo įrašus „SoundCloud" bei „YouTube" platformose, kuriose ši atliko kitų atlikėjų dainas, tokias kaip „If I Ain't Got You" ir „Beautiful". Vėliau Lipa su britų moterų drabužių prekių ženklu „Topshop" pasirašė sutartį ir kurį laiką dirbo modeliu: 2013 m. reklamoje, kuri buvo skirta televizijos kanalo ITV programai „The X Factor", ji atliko dainininkės vaidmenį sudainuodama „Lost in Music".

Išnašos
-------

1. ↑  biography.com / Dua Lipa
2. ↑  *Yorke, Ana (10 September 2018). „Lollapalooza Berlin Day 2: Dua Lipa and Imagine Dragons Wow the Crowds, Kraftwerk Demonstrate Their Greatness". Pop Matters. Nuoroda tikrinta 26 September 2020.*
3. ↑  *Bein, Kat (18 July 2018). „The 10 Best Justin Bieber Covers by Ariana Grande & More". Billboard. Nuoroda tikrinta 26 September 2020.*
4. ↑  *„Most tickets sold for a livestreamed concert by a solo female artist (current year)". Guinness World Records. Nuoroda tikrinta 19 January 2022.*
5. ↑  *„Most monthly listeners on Spotify (female)". Guinness World Records. Nuoroda tikrinta 19 January 2022.*
6. ↑  *„Official Singles Chart Top 100". Official Charts Company. Nuoroda tikrinta 4 February 2017.*
7. ↑  lbc.co.uk / Dua Lipa granted Albanian citizenship for making the nation 'famous throughout the world' through her music | 28 November 2022
8. ↑  bbc.co.uk / Dua Lipa is granted Albanian citizenship | 28 November 2022
9. ↑  independent.co.uk / Music superstar Dua Lipa granted Albanian citizenship | Sunday 27 November 2022
10. ↑  *Yeung, Neil Z. "Dua Lipa | Biography & History". AllMusic. Archived from the original on 25 March 2021. Nuoroda tikrinta 24 March 2021.*
11. ↑  *Snapes, Laura (3 April 2020). "Dua Lipa: 'You have to be made of steel to not let words get to you'". The Guardian. Archived from the original on 3 April 2020. Nuoroda tikrinta 20 January 2021.*
12. ↑  *Gore, Sydney (23 October 2015). "Band Crush: Dua Lipa". Nylon. Archived from the original on 25 October 2015. Nuoroda tikrinta 11 January 2021.*
13. ↑  *Chapman, Helen (30 November 2017). "Dua Lipa's former school plays New Rules to pupils each morning". Camden New Journal. Archived from the original on 13 June 2018. Nuoroda tikrinta 14 January 2021.*
14. ↑  *Savage, Mark (9 February 2016). "Dua Lipa: A pop star in waiting". BBC News. Archived from the original on 10 February 2016. Nuoroda tikrinta 7 May 2016.*
15. ↑  *Morris, Alex (14 January 2021). "Dua Lipa: Dancing in the Dark". Rolling Stone. Archived from the original on 14 January 2021. Nuoroda tikrinta 14 January 2021.*
16. ↑  *Peoples, Lindsay (27 April 2017). "Dua Lipa Is the Anti–Pop Star". The Cut. Archived from the original on 26 September 2017. Nuoroda tikrinta 11 January 2021.*
17. ↑  *Murphy, Lauren (30 August 2017). "Watch: Turns out Dua Lipa appeared on an ad for The X Factor back in 2013". entertainment.ie. Archived from the original on 20 March 2019. Nuoroda tikrinta 13 January 2021.*